open-index/open-wikipedia-markdown huggingface dataset:
Benjamin Spilsbury

**Benjamin Ward Spilsbury** (født 1. august 1864, død 15. august 1938) er en tidligere engelsk landslagsspiller i fotball. Han debuterte på landslaget mot  den 28. februar 1885. Spilsbury spilte 3 kamper for , og scoret 5 mål.

Hans store kamp for England kom i 1886 da han laget 4 av målene for England i 6-1 seieren over Irland.

Spilsbury var en allsidig idrettsutøver som var utdannet fra Repton School der han spilte fotball , cricket og drev med friidrett. Han ble skolemester 4 ganger i lengde, og i 1882 slo han skolerekorden.

Etterpå begynte han på Jesus College i Cambridge, og han spilte fotball for Cambridge University fra 1884 til 1887. I sitt siste år på universitetet var han også kaptein for laget.

Selv om han representerte Cambridge University som landslagsspiller, spilte han også kamper for Derby County i årene 1884 til 1889. I den sammenheng huskes han best for å ha scoret historiens første Derbymål i 1884. Totalt fikk han med seg 8 FA-cup kamper og 7 FA-cup mål for Derby. I tillegg har han spilt 1 ligakamp og scoret 1 ligamål.

Etter utdannelsen flyttet han til Canada der han jobbet som eiendomsmegler.

## Landslagskarriere for England

## Referanser
George Lewis Rickard

**George Lewis «Tex» Rickard** (født 2. januar 1870 i Kansas City i Missouri i USA, død 6. januar 1929 i Miami i Florida) var en amerikansk boksepromotor og grunnleggeren til NHL-laget New York Rangers. 

Han hadde sine ungdomsår i Sherman i Texas. 

*Rangers* vant Stanley Cup det andre året etter Rickards overtakelse. I sin tid var Rickard den ledende promotoren, i dag sammenlignes han gjerne med størrelser som Don King og P.T. Barnum. Det mest fruktbare promoteringsarbeidet gjorde Rickard med den kjente tungvektsmesteren Jack Dempsey og hans manager Jack Kearns, sammen tjente de angivelig hele 8.4 millioner amerikanske dollars på bare fem kamper mellom 1921 og 1927. Tex Rickard fungerte også som dommer i enkelte av kampene han promoterte. Rickard er medlem av International Boxing Hall of Fame.

## Kamper promotert av Rickard
* Jack Johnson vs. James J. Jeffries
* Jack Dempsey vs. Jess Willard

## Referanser


## Eksterne lenker
* 
* 
* 
*  Biografi
Brushfire Fairytales

***Brushfire Fairytales*** er Jack Johnsons debutalbum, utgitt i 2001. Hovedmusikere på dette albumet er Jack Johnson (vokal/gitar/piano), Adam Topol (trommer/perkusjon) og Merlo (bass). Det ble produsert av J.P. Plunier, innspilt og mikset av Todd Burke, med hjelp fra lydteknikerassistentene Andrew Alekel og Chad Essig. 

Albumet ble spilt inn på Grandmaster Recorders, King Sound. Gjesteartistene inkluderte Tommy Jordan (ståltrommer på «Flake») og Ben Harper (slide-gitar på «Flake»).

## Sporliste
#«Inaudible Melodies» (3:35)
#«Middle Man» (3:14)
#«Posters» (3:13)
#«Sexy Plexi» (2:07)
#«Flake» (4:40)
#«Bubble Toes» (3:56)
#«Fortunate Fool» (3:48)
#«The News» (2:26)
#«Drink The Water» (3:21)
#«Mudfootball (For Moe Lerner)» (3:03)
#«F-Stop Blues» (3:10)
#«Losing Hope» (3:52)
#«It's All Understood» (5:28)

## Eksterne lenker
* 
*
ADF

**ADF** har flere meninger:

* ADF (Uganda)/NALU, Ugandisk opprørsgruppe aktiv i det vestlige Uganda. Hadde også baser i DRK.
* Australian Defence Forces Australias forsvar
* Automatic Direction Finder, Instrument som tar imot signal fra NDB, Non Directional Beacon.
Daniel

**Daniel** er et mannsnavn som betyr «Gud er min dommer». Navnet er kjent fra hovedpersonen Daniel i *[[Daniels bok]]* i Bibelen.

## Etymologi
*Daniel* er den greske formen av det hebraiske navnet *Daniyel*, som betyr «Gud er min dommer».

Bibelske hebraiske *Daniyyel* har også gitt opphav til arabiske, persiske, indonesiske og malayiske *Daniyal* og *[[Danial]]*.

Gammelkirkeslaviske *Daniilŭ* har også gitt opphav til  blant annet hviterussiske og russiske *[[Daniil]]* og *[[Danil]]*.

Senlatinske *Danihel* har også gitt opphav til blant annet italienske, kroatiske, portugisiske, slovenske og spanske *[[Danilo]]*, italienske *[[Daniele]]*, kroatiske, slovenske og serbiske *[[Danijel]]*, og det franske kvinnenavnet *[[Danielle]]*. I tillegg finnes kortformene og kjæleformene *[[Dan]]*, *[[Danny]]* og *[[Dani]]*, med flere.

## Utbredelse
*Daniel* er nevnt i 73 vers i Bibelen, og er dermed blant de hundre oftest nevnte navnene i Bibelen.

*Daniel* er brukt i Norge fra ca. 1350 og var i alminnelig bruk fra 1600-tallet. I nyere tid har *Daniel* vært vanlig i Norge fra 1970-årene og hadde en popularitetstopp med 1,8 % i 1992 (i millenniumsgenerasjonen).

I England har *Daniel* vært et vanlig navn siden 1500-tallet.

*Daniel* har i mange år vært et populært navn i USA. Navnet lå jevnlig blant de 15 mest brukte guttenavnene i USA for barn født fra 1972 til og med 2008.

I Sverige har *Daniel* vært mest populært siden 1970-tallet.

I Tyskland var *Daniel* et populært navn på guttebarn på 1970-, 1980- og 1990-tallet.

*Daníel* har vært et populært navn på Island siden 1980-tallet.

*Daniel* er i dag et svært vanlig navn i mange vestlige land. Det er blant de ti vanligste navnene i Peru, Australia, Sveits, Ghana, Kamerun, Nigeria og Frankrike.

|}

## Kjente personer med navnet

Personene i listen er ordnet kronologisk etter fødselsår.
* Daniel (bibelsk person), fra Daniels bok
* Daniel av Moskva (1261&ndash;1313), russisk middelalderfyrste 
* Daniel Boone (1734&ndash;1820), amerikansk pioner
* Daniel arap Moi (1924&ndash;2020), president i Kenya 1978–2002
* Daniel Ortega (f. 1945), president i Nicaragua
* Daniel Stern  (f. 1957), amerikansk skuespiller
* Daniel Craig (f. 1968), britisk skuespiller
* Daniel av Sverige (f. 1973), prins av Sverige, hertug av Västergötland
* Daniel Franck (f. 1974), norsk snøbrettkjører
* Daniel Berg Hestad (f. 1975), norsk fotballspiller
* Daniel William Bones  (f. 1983), Norsk Regissør
* Daniel Fredheim Holm (f. 1985), norsk fotballspiller
* Daniel Radcliffe (f. 1989), britisk skuespiller kjent for rollen som Harry Potter

## Navnedag
*Daniel* har navnedag i flere land, oftest 21. juli. Den norske navnedagen er .

## Se også
Dan

## Referanser


## Eksterne lenker
*
Vickers VC.1 Viking

**Vickers VC.1 Viking** var et lav-vinget tomotors passasjerfly, basert på bombeflyet Vickers Wellington, produsert av Vickers-Armstrongs i England. 

Vickers VC.1 Viking hadde to Bristol Hercules 634 motorer, en på hver side av flykroppen. Det første flyet ble rullet ut den 22. juni 1944, og i alt ble det bygget 161 fly inntil januar 1954. Den første utgaven, *Viking 1A*, kunne frakte 21 passasjerer, mens *Viking 1B* var 710 mm lengre og kunne frakte 24 passasjerer.

Initialene «VC» betød *Vickers Civil*, et bevisst ekko av «DC» som det amerikanske flyselskapet Douglas benyttet. Navnet Viking hadde vært benyttet tidligere, i årene 1918–1923, for Vickers Viking, et fly med en motor.

Flytypen ble benyttet av British European Airways  BEA -på ruten mellom London og Oslo tidlig på 1950-tallet.

Den 9. august 1961 styrtet et fly av denne typen under innflyging til Sola lufthavn ved Stavanger i den såkalte Holtahei-ulykken.

## Spesifikasjoner (Mk.IB)

## Tilsvarende fly
* Vickers Valetta

## Eksterne lenker
* Vickers VC.1 Viking
On and On

***On and On*** er musikeren Jack Johnsons andre offisielle album, utgitt i 2003. Adam Topol og Merlo Podlewski spilte henholdsvis perkusjon og bass. Albumet ble innspilt på *The Mango Tree studios* på Hawaii.

## Sporliste

#«Times Like These» (2:22)
#«The Horizon Has Been Defeated» (2:33)
#«Traffic in the Sky» (2:50)
#«Taylor» (3:59)
#«Gone» (2:10)
#«Cupid» (1:05)
#«Wasting Time» (3:50)
#«Holes to Heaven» (2:54)
#«Dreams Be Dreams» (2:12)
#«Tomorrow Morning» (2:50)
#«Fall Line» (1:35)
#«Cookie Jar» (2:57)
#«Rodeo Clowns» (2:38)
#«Cocoon» (4:10)
#«Mediocre Bad Guys» (3:00)
#«Symbol in My Driveway» (2:50)

## Eksterne lenker
* 
*
Lærende nettverk

**Lærende nettverk** inngår i Utdanningsdirektoratets satsing på IKT i skolen for å etablere struktur og arbeidsformer lokalt som bidrar til å forbedre i praksis.

Lærende nettverk har vært brukt innenfor ulik tematikk som eksempelvis digital kompetanse, klasseledelse og vurdering for læring.

Målet med nettverket er: «Gjennom kunnskapsdeling og kunnskapsutvikling i lærende nettverk skal skoler, skoleeiere og lærerutdanninger bevisstgjøres og kvalifiseres slik at IKT i større grad tas i bruk i læringsarbeidet der det gir faglig og pedagogisk merverdi.»

Det er opprettet lærende nettverk i alle Norges fylker.

Noen tema som blir tatt opp i nettverket er mappevurdering.

## Referanser
Norges Orienteringsforbund

**Norges Orienteringsforbund** (**NOF**) ble stiftet 1. oktober 1945. Forbundet har pr. 2005 ca.  medlemmer fordelt på 410 lag. Forbundet organiserer idrett i grenene orientering og skiorientering og gir ut magasinet *Veivalg* syv ganger pr år.

Forbundets slagord er *"Vilt, vakkert og rått!"*

## Landslaget 2019

### A-lag
#### Damer
*Sigrid Alexandersen, NTNUI Orientering
*Marianne Andersen, Fredrikstad SK
*Andrine Benjaminsen, Lillomarka OL
*Ida Marie Næss Bjørgul, Halden SK
*Silje Ekroll Jahren, Nydalens SK
*Anne Margrethe Hausken Nordberg, Nydalens SK
*Kamilla Olaussen, Fredrikstad SK

#### Herrer
*Magne Dæhli, Halden SK
*Eskil Kinneberg, IFK Göteborg
*Olav Lundanes, Halden SK
*Gaute Hallan Steiwer, Fredrikstad SK

### Next Generation
Fra og med sesongen 2018 har det blitt tatt ut utviklingsgrupper med ulike satsingsområder. 

#### Skog
*Eirik Langedal Breivik, NTNUI Orientering
*Ingeborg Eide, Byåsen IL
*Audun Heimdal, NTNUI Orientering
*Ingrid Lundanes, NTNUI Orientering
*Marie Olaussen, Fredrikstad SK
*Paul Sirum, Frol IL

#### Sprint
*Victoria Hæstad Bjørnstad, Fossum IF
*Dag Blandkjenn, Kristiansand OK
*Håvard Eidsmo, Spkl. Freidig
*Kasper Fosser, Heming Orientering
*Elias Jonsson, Nydalens SK
*Anine Lome, Hamar OK
*Einar Melsom, Fossum IF
*Trond Einar Moen Pedersli, OL Trollelg
*Malin Sandstad, NTNUI Orientering

## Litteratur
*

## Referanser


## Eksterne lenker
* Offisiell hjemmeside
Kaia Varjord

**Kaia Karianne Kvernebo Varjord** (født 7. juli 1978) er en norsk skuespiller.

Varjord gikk ut av Teaterhøgskolen våren 2005, og debuterte som skuespiller ved Torshovteatret. I august og september 2005 var hun å se i Arne Lygres stykke *Mann uten hensikt* sammen med blant andre Trond Espen Seim, Jon Øigarden og Petronella Barker, og senere i 2006 i Torshovteatrets forestilling *Orgie*.

Våren 2006 turnerte hun Norge rundt med Riksteatrets forestilling *Henrik og Emilie* av Niels Fredrik Dahl. Hun hadde senere også rollen som Clara Ebbel i NRKs TV-serie *[[En udødelig mann]]* om den unge Henrik Ibsen.

I 2007 hadde hun en rolle i *Få meg på, for faen* og i *Den arabiske natta* av Roland Schimmelpfennig, begge ved Det norske teatret.

Hun opptrådte solo med teksten *[[My Name Is Rachel Corrie]]*, som hadde premiere i Det Norske Teatret i januar 2008.

Hun filmdebuterte i 2012 med filmen *[[90 minutter]]*, hvor hun spilte mot blant andre Aksel Hennie. For rollen ble hun kåret til årets nykommer under Amandaprisen 2013.

I 2012 og 2013 spilte hun en av tre hovedroller, som en turbulent verdensmester på ski, i tv-serien *[[Hjem (TV-serie)|Hjem]] på [[NRK]]*. Hun spilte en rolle i andre og tredje sesong av TV-serien *[[Dag (TV-serie)|Dag]]* med blant andre Atle Antonsen og i TV-serien *[[Hvaler (dramaserie)|Hvaler]]* som gikk på TV 2.

## Priser
* Amandaprisen 2013 i klassen årets nykommer

## Filmografi
* 2009 Harry & Charles (Ellen fra Norge)
* 2010 Hvaler (Heidi)
* 2011 Åse Tonight(Anne)
* 2011 Babycall (Politikvinne)
* 2011 Taxi (Anne)
* 2012 90 minutter (Karianne) 
* 2010-2013 Dag (Trine)
* 2012-2013 Hjem (Trine)

## Referanser


## Eksterne lenker
* 
* Kaia Varjord på Filmweb
Svensk kalender

**Den svenske kalenderen** var i bruk i Sverige fra 1. mars 1700 til 30. februar 1712. Etter den gregorianske kalender utgjør dette tidsrommet tiden fra 11. mars 1700 til 11. mars 1712. Den svenske kalenderen lå en dag foran den julianske kalender og ti dager etter den gregorianske kalenderen. 

I november 1699 ble det bestemt at Sverige skulle gå over til den nye gregorianske kalenderen fra og med 1700. Denne prosessen skulle gjøres gradvis ved å fjerne alle skuddårsdagene frem til 1740. I henhold til planen ble skuddårsdagen i 1700 hoppet over, men i de etterfølgende årene ble det ikke gjort noen modifiseringer på grunn av den store nordiske krig. 

I januar 1711 bestemte Karl XII av Sverige at Sverige skulle gå tilbake til den julianske kalenderen da den svenske kalenderen kun var i bruk i Sverige. En ekstra dag ble lagt til i februar 1712 for å klare dette, noe som gav måneden unike 30 dager.

I 1753 gikk Sverige over til den gregorianske kalenderen med et hopp på 11 dager: onsdag 17. februar ble etterfulgt av torsdag 1. mars. På tross av dette brukte Sverige de gamle julianske reglene for å fastslå påsken helt frem til 1844.

## Eksterne lenker
* http://www.kalender.se
In Between Dreams

***In Between Dreams*** er Jack Johnsons tredje album, utgitt i 1. mars 2005 av Brush Fire Records. Adam Topol og Merlo Podlewski spilte henholdsvis perkusjon og bassgitar.

## Sporliste

#«Better Together» – 3:27
#«Never Know» – 3:32
#«Banana Pancakes» – 3:12
#«Good People» – 3:28
#«No Other Way» – 3:09
#«Sitting, Waiting, Wishing» – 3:03
#«Staple It Together» – 3:16
#«Situations» – 1:17
#«Crying Shame» – 3:06
#«If I Could» – 2:25
#«Breakdown» – 3:32
#«Belle» – 1:43
#«Do You Remember» – 2:24
#«Constellations» – 3:21

## Eksterne lenker
* 
*
Mitte

**Mitte** er en administrativ bydel i Berlin. Det er den sentrale bydelen i den føderale hovedstaden, og i denne finnes en rekke av de viktigste institusjonene i Berlin.

Den administrative bydelen Mitte ble dannet i 2001 ved sammenslåing av bydelen Mitte som før murens fall lå i Øst-Berlin og bydelene Tiergarten og Wedding som lå i Vest-Berlin. 

## Ortsteiler

Bydelen Mitte har seks ortsteiler:

## Referanser
Arvefølgen til den danske tronen

**Arvefølgen til den danske tronen** er en liste over de personene som har arverett til Danmarks trone.

## Historie

Danmark brukte det samme systemet som Storbritannia, der menn går foran kvinner. Loven ble endret 27. mars 1953 og 12. juni 2009, slik at kun etterkommere av kong Christian X og hans kone, dronning Alexandrine, har arverett til tronen, så sant de er født i ekteskap godkjent av monarken. Eldre barn går foran yngre. Man mister sin rett til tronen dersom man gifter seg uten tillatelse fra monarken i statsråd. Utover dette kan monarken når hen tillater et ekteskap, gi visse betingelser for arveretten til de eventuelle barna i ekteskapet. Dette ble gjort da prinsesse Benedikte giftet seg i 1968. Kong Frederik IX bestemte at hennes barn måtte bo i Danmark for at de skulle ha arverett, men ettersom alle de tre barna har bodd i Tyskland, er ingen av dem med i arverekken, i motsetning til moren. Prinsesse Anne-Marie og hennes etterkommere er heller ikke med i arverekken, fordi hun giftet seg med et annet lands monark.

Lovendringen i 1953 gjorde at prinsesse Margrethe ble tronfølger i stedet for kongens yngre bror, prins Knud, som var lite populær blant folket. Han og hans barn hadde imidlertid fortsatt arverett, men etter kongens tre døtre. Begge prins Knuds sønner mistet imidlertid sin rett til tronen som følge av sine ekteskap, men datteren Elisabeth var med i arverekken til sin død i 2018, som nr. 12.

Lovendringen medførte også at de som har arverett bærer tittelen *prins/prinsesse til Danmark*, mens de øvrige medlemmene av kongehuset bærer tittelen *prins/prinsesse af Danmark*. Denne distinksjonen kjennes også i tysk adelstradisjon (*von* og *zu*).

Selv om både den britiske, norske og greske kongefamilien er rent genealogisk sett medlemmer av den danske kongefamilien, er de ikke etterkommere av kong Christian X og har dermed ikke arverett til tronen. De britiske og norske kongelige har ingen referanser til Danmark i sine titler, men de greske kongelige har fortsatt tittelen *prins/prinsesse av Danmark*.

## Dagens arverekke
# Kronprins Christian av Danmark (sønn av kong Frederik X og dronning Mary)
# Prinsesse Isabella av Danmark (datter av kong Frederik X og dronning Mary)
# Prins Vincent (sønn av kong Frederik X og dronning Mary)
# Prinsesse Josephine (datter av kong Frederik X og dronning Mary)
# Prins Joachim av Danmark (sønn av dronning Margrethe II)
# Nikolai, greve av Monpezat (sønn av prins Joachim)
# Felix, greve av Monpezat (sønn av prins Joachim)
# Henrik, greve av Monpezat (sønn av prins Joachim)
# Athena, komtesse av Monpezat (datter av prins Joachim)
# Prinsesse Benedikte av Danmark (datter av kong Frederik IX og søster av dronning Margrethe II)

## Eksterne lenker
* Tronfølgeloven
* Lov om endring av tronfølgeloven
Jenssen (konjakkhus)

**Jenssen SAS** er et norsk konjakkhus. Konjakken deres heter *Jenssen Cognac*. De har ca. 25 hektar vinmarker. 

## Historie
Gården der Jenssen produseres i dag, har produsert konjakk siden 1700-tallet, men navnet Jenssen er av nyere dato. 

«Le Maine Pertubaud», gården hvor Jenssen produseres, var opprinnelig en liten landsby bestående av flere enheter. Noen bygninger spores tilbake til 1600-tallet, og konjakkproduksjonen til midten av 1700-tallet. Gården ligger midt i det beste konjakkområdet, Grande Champagne. I dag er landsbyen samlet til én gård/driftsenhet. Hele produksjonen foregår fortsatt på stedet, som består av bl a 4 våningshus og et flere driftsbygninger. De tidligere eierne hadde levert konjakk på fat til de store husene.

På slutten av 1990-tallet ønsket familiene som eide «Le Maine Pertubaud» å selge virksomheten. Per Egil Jensen kjøpte vingården, som inneholdt store mengder gammel konjakk, men som imidlertid måtte renoveres. Nå huser den både produksjon og overnattingsmuligheter. Han etablerte samtidig merket Jenssen Cognac, spesialisert i gammel konjakk fra Grande Champagne, basert på gårdens egen produksjon. Merket Jenssen brukes både i Norge og andre land.

## Utvalg
### Jenssen Cognac
Alle konjakkene er ren Grande Champagne
* Prime – VSOP, min. 5 års fatlagring 
* Carte Blanche – en ung XO, med 12 års fatlagring
* XO Grande Champagne – en eldre XO, med 22-35 års fatlagring
* Hors d'Age – et ublandet parti på 55 år som ble tilgjengelig på det norske markedet i 2007.
* L'Epiphanie Hors d'Age – en blend av gamle kvaliteter med i snitt 50 års fatlagring 
* Arcana – en ublandet 1906 årgangskonjakk fra Grande Champagne, som er produsert i kun 600 eksemplarer, i krystallkaraffel. Denne vant den prestisjetunge franske designprisen *Prix François 1<sup>er</sup>* i 2004. Prisen på Arcana er kr. 35&nbsp;000,-.

### Andre merker som lages av Jenssen
* Oscarsborg XO – hyllest til festningsverket i Drøbak
* Pehr Ugland XO – hyllest til handelsflåtens siste seilskute i utenriksfart. Gjennomsnittlig lagringstid ca. 20 år. Begrenset til 400 nummererte eks. 
* Spitsbergen Adventure VSOP
* Spitsbergen XO
* North Pole XO Réserve Limitée Adventure. Begrenset til 2005 nummererte.
* Garde Impériale XO – feirer Gardens 150 år. Begrenset til 1856 nummererte eks.
* Garde Impériale Extra – feirer Gardens 150 år. Begrenset til 150 nummererte eks.

## Eksterne lenker
Jenssen Cognac – Offisiell hjemmeside
Reskontro

En **reskontro** (fra italiensk *riscontro* som betyr møte, kontroll, granskning, sammenligning) er en oppsplitting av en hovedbokskonto i regnskapssystemet i flere underkontoer. For eksempel kan konto nummer «1500 kundefordringer» splittes opp i kundereskontroer, der hver kunde har sin reskontro. Kundene forholder seg til reskontronummeret i form av at det er dette som er det tildelte kundenummeret i dette firmaet. 

Oppsplitting gjøres for å få en systematisk oversikt over alle transaksjonene med den enkelte kunde, samt at det er lovpålagt. På samme måte bokfører man transaksjonene med leverandørene på leverandørreskontroene: inngående faktura føres inn på reskontro og betalingen utliknes mot faktura. Man kan også opprette reskontroer for andre formål (for eksempel en reskontro for hvert anleggsmiddel), men dette er ikke like utbredt, og heller ikke nødvendig for å oppfylle noe lovkrav. 

Man fører ikke direkte på hovedbok ved bruk av reskontro, men på den aktuelle reskontro som har en annen nummerserie. Fordelen med reskontro er at man får en bedre oversikt, samt at man kan utlikne og lukke poster. Ved å søke på åpne poster får man en oversikt over utestående til andre selskaper. Kunde- og leverandørspesifikasjonene brukes også som en eksistenskontroll på at fordring og gjeld er reelle i henhold til motpart. Som et ledd i revisjonen av årsoppgjøret er det vanlig at revisor sender ut saldoforespørsel til forretningsforbindelsene for å kunne foreta en avstemming mellom de to firmaenes oppstilling av det samme forholdet.

## Se også
*Bokføring
*Regnskap
*Hovedbok
*Konto
*Debet
*Kredit

## Referanser
Friedrichshain-Kreuzberg

**Friedrichshain-Kreuzberg** er en av tolv administrative bydeler i Berlin. 
## Ortsteiler

Inntil forvaltningsreformen i 2001 var Friedrichshain og Kreuzberg egne administrative bydeler. Disse er i dag ortsteiler i bydelen. Ortsteilen Friedrichshain lå i tidligere Øst-Berlin mens Kreuzberg lå i tidligere Vest-Berlin. Oberbaumbrücke forbinder de to områdene og er bydelens vartegn.

## Referanser
Avdrager

**Avdrager** (eller **terse**), noen ganger kalt **avtrekker**, er et mekanisk verktøy som brukes til å demontere komponenter som ikke er mulig å få løs med håndmakt, eksempelvis: lager o.l. En avdrager kan ta tak på det som skal dras av innvendig eller utvendig, og har som regel tre armer som tar tak. Antall armer vil variere avhengig av avdragerens formål og bruksområde.

## Eksterne lenker
*
Momentnøkkel

En **momentnøkkel** er et presisjonsverktøy som brukes til å trekke til skruer, muttere og andre festemidler med et bestemt moment.  Det finnes flere forskjellige typer momentnøkler, og derav forskjellige bruksområder. Vanlige momentnøkler er: 

*Klikktype – der moment indikeres med et klikk i håndtaket
*Momentmåler – der moment indikeres på en viser
*Elektronisk – der moment indikeres på en elektronisk skjerm

Riktig moment er viktig for at deler ikke skal løsne, eller for at pakninger skal være tette. For stort moment kan føre til at bolten eller gjengene skades, eller at bolten blir umulig å løsne. F.eks må boltene som holder topplokket på en bilmotor på plass, trekkes til med momentnøkkel.  Et annet eksempel er bolter i flenser i rørsystemer med høyt trykk. Det samme gjelder for hjulbolter og -muttere til kjøretøyer: For stor stramming kan medføre knekkede bolter, og i verste fall at hjul faller av. Tilsvarende kan for løst trukkede gjøre at bolter trekker seg ut slik at felgen gnager boltene av, med samme resultat.

Korrekt moment for tiltrekking av bolter er av avgjørende betydning for at den skrudde forbindelsen skal bli optimal. For stort moment kan medføre at flytegrensen for anleggsmaterialet overskrides med det resultat at skruforbindelsen faktisk blir løsere enn det den skal være.

Dersom gjengene på skruen er skadet eller skitne kan det bli større friksjon, slik at forspenningen ikke er stor nok selv om momentnøkkelen viser riktig verdi.
Dersom gjengene har olje, gjengelim eller er skitne kan friksjonen på gjengene bli redusert å dermed øke den aksiale klemmekraften utover det som er planlagt ved bruk av momentnøkkel. Dette har sammenheng med at friksjonen mellom kontaktflatene på gjengene har en stor innflytelse på momentet som måles.

## Se også
* Momentstav

## Referanser
Kullkraft

**Kullkraft** framstilles ved at kull brennes slik at forbrenningvarmen overføres til en dampkjel. Dampen kan så brukes til å drive en dampmaskin eller en turbin som driver en elektrogenerator. Damp kan også ledes i isolerte rør til bruk som fjernvarme. Kullkraft er verdens største elektrisitetskilde, med 40 % av global el-produksjon.

Kull er det mest karbonintensive av de fossile energibærerne. Kullkraft gir høyere utslipp av CO<sub>2</sub> (950g/kWh) enn oljekraft (890g/kWh) og gasskraft (600g/kWh), og rensing av utslipp fra kullkraftverk er ansett som en av de viktigste utfordringer i arbeidet med å redusere de globale klimagassutslippene.

## Produksjon og forbruk
Om lag 90 % av verdens kullforbruk går til energiproduksjon. Verdens forbruk av kull var ca. 6,7 milliarder tonn i 2006 og er forventet å øke til 10 milliarder tonn innen 2030. I Kina ble det brukt 2,3 milliarder tonn i 2006, i India om lag 447 millioner tonn. 69 % av Kinas elektrisitet kommer fra kullkraft, mens i USA er om lag halvparten av elektrisitetsproduksjonen basert på kull.

Europa prøver å redusere avhengigheten av kullkraft, og reduserer egen kullproduksjon. Reduksjonen erstattes foreløpig av import. Årlig importerer Europa 200 millioner tonn kull for å møte etterspørselen.

## Referanser
Ingeborgvatnet

**Ingeborgvatnet** (511 moh.) er et tjern i Kvæfjord kommune i Troms. Ingeborgvatnet ligger like ved Gullholm og brukes som rekreasjon og fiskevann. På 1920-tallet ble det satt ut ørret i vannet, men fisken er fåtallig og nokså mager &ndash; noe som sannsynligvis skyldes mangel på tilgjengelig mat.

Ved Ingeborgvatnet er det satt opp en stein/tre-gamme som er mye i bruk sommerstid og som også inneholder sengeplasser og gjestebok. Vannet blir vanligvis isfritt i begynnelsen av juli, selv om det også kan drøye til et stykke uti andre halvdel av måneden før den siste isen går.

## Referanser
Rasp

En **rasp** er et verktøy/redskap som brukes til å avvirke overflaten av et emne eller råvare. 

Raspen er enten – i likhet med filen – et langt og smalt redskap laget i hardmetall, med pigger eller tenner langs «kroppen» og et håndtak i enden. Andre varianter er plater med små utstansede hull der de opphøyde hullkantene danner riveflaten, ofte i rustfritt stål og montert på en holder av forskjellig utforming etter bruksområde.

I mange tilfeller kan rasp erstatte høvelen, og med alle varianter er den mere fleksibel når arbeidsstedet sitter vanskelig til.

En *[[Rivjern|kjøkkenrasp]]* er enten en enkel flat plate, eller fire plater montert som en eske med åpne ender. Den blir hovedsakelig brukt til å raspe opp rotfrukter slik som f.eks. gulrot og kålrot, men også til urter og krydder som muskatnøtt og wasabi. De mange hullene kan variere i størrelse fra 1&nbsp;mm og opp til ca. 5&nbsp;mm. Oroshigane er en svært fintannet rasp som ofte ikke har hull. Den brukes til å mose råvaren til en purélignende konsistens.

Det finnes også rasper til mekanisk bruk, f.eks. til bruk ved biloppretting; til å forme herdet sparkel til ønsket fasong.

## Se også
* Fil
* Sandpapir
* Rivjern
* Oroshigane

## Eksterne lenker
*
Tempelhof-Schöneberg

**Tempelhof-Schöneberg** er en den sjuende av Berlins administrative bydeler. Bydelen består av ortsteilene Schöneberg og Tempelhof som begge var egne administrative bydeler inntil forvaltningsreformen i 2001. Begge bydelene lå i tidligere Vest-Berlin
## Ortsteiler

Bydelen som strekker seg fra sentrum av Berlin og til delstatens sørlige grense, har seks ortsteiler.

## Severdigheter

* Rathaus Schöneberg
* Tempelhof internasjonale lufthavn
* Rudolph-Wilde-Park
* Marlene Dietrichs grav i Friedenau
* Heinrich-von-Kleist-Park
* Boligområdet Neu-Tempelhof
* Siedlung Lindenhof

## Markeder
* Winterfeldmarkt

## Referanser


## Eksterne lenker
*
Berlins bydeler

Berlin er en av Tysklands delstater og samtidig landets hovedstad. Byen er inndelt i 12 administrative bydeler (*tysk: Bezirke*). Hver av dem styres av en folkevalgt forsamling med en borgermester som leder.

Berlin er også oppdelt i 96 ortsteiler (delbydeler). En ortsteil har ingen betydning med hensyn til forvaltningen av byen; de omfatter områder som er historisk bestemt, tjener statistiske formål og kan tjene som middel for å styrke innbyggernes identifikasjon med sin bydel. Med hensyn til størrelse er det stor forskjell på ortsteilene i Berlin; ortsteilen Neukölln har for eksempel ca. 160 000 innbyggere, mens det i Malchow kun bor 488 mennesker.

Mindre strøk av Berlin har også fått egne navn. Det tyske ordet for slike strøk er Kiez.

## Berlins bydeler og delbydeler

## Historie

Dagens administrative inndeling av Berlin er fra en forvaltningsreform i 2001. Før dette fantes det 23 bydeler. Med unntak av Neukölln, Spandau og Reinickendorf ble bydelene slått sammen med en eller to andre bydeler for å øke effektiviteten i bydelsadministrasjonen. Tre av de nye sammenslåtte bydelene har fått navnet fra én av de tidligere bydelene.

### Bydelene inntil 2001
*Charlottenburg
*Friedrichshain
*Hellersdorf
*Hohenschönhausen
*Kreuzberg
*Köpenick
*Lichtenberg
*Marzahn
*Mitte
*Neukölln
*Pankow
*Prenzlauer Berg
*Reinickendorf
*Schöneberg
*Spandau
*Steglitz
*Tempelhof
*Tiergarten
*Treptow
*Wedding
*Weissensee
*Wilmersdorf
*Zehlendorf

### Inntil 1990
#### Øst-Berlin
* Friedrichshain
* Hellersdorf (siden 1986)
* Hohenschönhausen (siden 1985)
* Köpenick
* Lichtenberg
* Marzahn (siden 1979)
* Mitte
* Pankow
* Prenzlauer Berg
* Treptow
* Weißensee

#### Vest-Berlin
* Charlottenburg
* Kreuzberg
* Neukölln
* Reinickendorf
* Schöneberg
* Spandau
* Steglitz
* Tempelhof
* Tiergarten
* Wedding
* Wilmersdorf
* Zehlendorf

### Reformen i 1920
En omfattende sammenslåing av daværende Berlin og omkringliggende kommuner ble foretatt i 1920, med Stor-Berlin (tysk: Groß-Berlin) som resultat.

** Se hovedartikkel: [[Stor-Berlin]]*

## Referanser
Magnus Johansson

**Erik Göran Magnus Johansson** («Lill-tidan»), født 5. oktober 1964, er en svensk fotballtrener med fortid som spiller i klubber som IFK Göteborg, Brann og Västra Frölunda. Han vant UEFA-cupen i 1987 med IFK Göteborg, og har også to SM-gull med samme klubb. «Lill-tidan» har representert Sverige i aldersbestemte landslag opp til OL-laget.

I 1993 debuterte han for Brann, der var han kaptein i to år, og gikk til Haugesund i 1997. Han har over 400 kamper på høyeste nivå i Norge og Sverige. 

I perioden 1999&#x2013;2001 trente han tredjedivisjonslaget SK Nord, som han rykket opp med til 2. divisjon i 1999. I år 2000 rykket han opp igjen med Nord, også da til 2. divisjon etter omstruktureringen av divisjonssystemet samme år. I 2002 var han trener for andredivisjonslaget Løv-Ham, som under hans ledelse rykket opp i 1. divisjon i 2004. 

19. juni 2007 måtte han trekke seg fra trenerjobben i Bryne Fotballklubb. Den 16. juli 2007 ble han ansatt som trener for andredivisjonsklubben Åsane Fotball. Johansson lyktes med å redde klubben fra nedrykk etter en flott høstsesong. Sesongen 2008 startet tungt, men Åsane reiste seg og endte til slutt på en 6.-plass.

I 2012 ble Magnus Johansson ansatt som spiller- og trenerutvikler for NFF Hordaland. Johansson er også UEFA-A-trenerveileder for NFF.

Johansson har de siste årene vært fotballekspert for bl.a NRK Hordaland.

Han har sitt kallenavn «Lill-tidan» etter sin far Nils Johansson som gikk under kallenavnet «Tidan».

## Referanser


## Eksterne lenker
* 
* Svenska Fotbollförbundet 
* Norges Fotballforbund
* ifkdb.se
* historie.brann.no
Lichtenberg

**Lichtenberg** er en administrativ bydel i Berlin. Inntil forvaltningsreformen i 2001 bestod dagens Lichtenberg av 2 bydeler, henholdsvis Lichtenberg og Hohenschönhausen. Begge bydelene lå i tidligere Øst-Berlin.

## Ortsteiler
Bydelen Lichtenberg består av ti ortsteiler.

## Referanser


## Eksterne lenker
*
Drivverk (bil)

**Bilens [[drivverk]]** er alle innretningene som er med på å overføre drivkraften fra motoren til drivhjulene.

De viktigste bestanddelene i drivverket er kobling (*[[clutch]]*), girkasse, differensial og drivaksler.  De fleste bakhjulsdrevne biler har også en mellomaksling mellom girkassen og differensialen.

Biler har enten framhjulstrekk, bakhjulstrekk eller firehjulstrekk.  Dominerende i dag er framhjulstrekk, med motoren montert framme.  Grunnen er sparte kostnader, ved at motoren sitter nær drivhjulene og ikke trenger lang kraftoverføring. Det er nesten bare BMW og Mercedes-Benz som fremdeles lager biler med bakhjulstrekk i stor utstrekning. De begrunner dette med bedre kjøreegenskaper.

## Drivverkets deler
### Kobling

Koblingen eller clutchen står mellom motorens svinghjul og girkassen.  Hensikten er å koble fri motoren fra girkassen, slik at det blir mulig å skifte gir.

Den vanligste typen kobling på biler i dag er med friksjonsplater (lamellplater), vanligvis tørre, men det finnes også biler med våt kobling.  Der bader mekanismen i en væske som bidrar til å kjøle friksjonsplatene og holde overflatene rene for lenger levetid.  Lamellplaten holdes til svinghjulet av en trykkplate, enten med trykkfjærer bak eller en membran.

En mekanisk clutch betjenes av en fotpedal, enten mekanisk eller hydraulisk.

Alternativet til friksjonsplater er en hydraulisk kobling. Dette er i vanlig bruk i biler med automatgir. En slik kobling er utformet som to skovler. Motoren driver den ene som pumper eller skyver olje mot den andre med stor kraft. Dette overfører dreiemoment fra inngående til utgående side. En hydraulisk kobling gir opphav til noe slipp, motoren går noe fortere enn det bilens hastighet tilsier. På nyere automatgirede biler er det derfor en automatisk låsemekanisme (lock up) som mekanisk låser inn- og utgående side av den hydrauliske koblingen. En kan høre dette ved at motorturtallet synker noe når hydraulikk-cluchen låses.

### Girkasse

Den mest typiske girkassen i en moderne personbil i Norge er en femtrinns manuell kasse.  På 1970-tallet var firetrinns girkasser gjeldende, men etter hvert har femtrinns tatt over. Mange biler i dag leveres også med sekstrinns kasser, noe som på 1980-tallet var forbeholdt Porsche.

I andre land, og da spesielt USA, er automatiske girkasser nesten enerådende i personbiler.

Moderne manuelle girkasser er *synkroniserte*, det vil si at de har en mekanisme som utligner tannhjulenes bevegelser mellom girskiftene.  Føreren slipper da å bruke koblingen to ganger.

### Mellomaksel
På bakhjulsdrevne og firehjulsdrevne biler må dreiemomentet overføres fra motoren fremme til drivakslingen bak. Dette skjer vanligvis via en mellomaksel – et rør med et kardansk ledd i hver ende.

### Differensial

En differensial er en mekanisk innretning som lar to hjul på en aksel rotere med forskjellig hastighet, for eksempel i en sving. Biler med firehjulstrekk har ofte en differensial mellom fram- og bakakselen også.

## Kilder
**Alt om bilen*, Det Beste A/S, 1974, ISBN 82-7010-036-6
Charlottenburg-Wilmersdorf

**Charlottenburg-Wilmersdorf** er en den fjerde av Berlins tolv administrative bydeler. De nåværende ortsteilene Charlottenburg og Wilmersdorf var egne bydeler inntil Berlins forvaltningsreform i 2001. Begge bydelene lå i tidligere Vest-Berlin.

Charlottenburg-Wilmersdorf regnes i dag som et tidligere borgerlig boligområde. Området rundt Kurfürstendamm i vest ivaretar sammen med det gamle Mitte i øst, sentrumsfunksjonene for Berlin. Viktige institusjoner i bydelen er Berlins tekniske høyskole, Kunsthøyskolen, Deutsche Oper Berlin og Olympiastadion.
## Ortsteiler i bydelen
Bydelen er inneldt i sju ortsteiler:

## Referanser


## Eksterne lenker
* 
* Informasjonsportal til bydelen
Tempelhof

**Tempelhof** er delbydel i Berlins bydel Tempelhof-Schöneberg. Inntil 2001 var Tempelhof en selvstendig bydel. Tempelhof lufthavn ligger her. Boligområdet Neu-Tempelhof som er det største sammenhengende boligområdet i Berlin, finnes vest for den tidligere flyplassen.

Tempelhofparken, den største parken i Berlin ligger her. Parken ble åpnet i 2010 på området etter flyplassen som stengte i 2008.

## Historie
Navnet Tempelhof kommer av at stedet ble brukt av tempelridderne i middelalderen. På 1700- og 1800-tallet fungerte Tempelhof som et paradeområde. Den store sletten var også stedet der verdens første piloter testet flyprototypene sine, en av de var Orville Wright, som la ut på en rekordsettende én times flytur fra Tempelhof i 1909.

Etter andre verdenskrig var Tempelhof lokalisert i USA-kontrollerte Vest-Berlin, en politisk øy omgitt av Øst-Tyskland. Den sovjetiske Berlinblokaden i 1948 sperret vei-, vann- og jernbaneruter inn til Vest-Berlin, og kuttet tilgangen til forsyninger. Tempelhof ble da stedet for militæroperasjonen Berlin Airlift, ansett som den største humanitære operasjonen i historien, som forsynte to millioner vestberlinere med mat og drivstoff i 322 dager.

## Se også

* Tempelhof stasjon
* Alt-Tempelhof undergrunnsstasjon
## Referanser
Pankow

**Pankow** [] er den tredje og mest befolkningsrike administrative bydel i Berlin. Den består av de tidligere bydelene Pankow, Prenzlauer Berg og Weissensee som i forvaltningsreformen i 2001 ble omgjort til én bydel. Alle bydelene lå i tidligere Øst-Berlin.
## Delbydeler
Bydelen er oppdelt i 13 delbydeler (ortsteiler).

## Referanser

## Eksterne lenker
*
Reinickendorf

**Reinickendorf** er en administrativ bydel i Berlin. I motsetning til andre bydeler ble ikke Reinickendorf slått sammen med noen andre bydeler etter forvaltningsreformen i 2001. Reinickendorf lå mellom 1945 og 1990 i Vest-Berlin, i fransk sektor.
## Ortsteiler
Bydelen er oppdelt i elleve ortsteiler.

## Referanser
Spandau

**Spandau** er en administrativ bydel i Berlin. Spandau lå i tidligere Vest-Berlin.

## Historie
Spandau var frem til Berlins store forvaltningsreform i 1920 en selvstendig by. Middelalderborgen som skulle danne kjernen i Zitadelle Spandau, er eldre enn Berlin. 

Det nåværende bydelsområdet Spandau omfatter foruten den tidligere byen Spandau også mange omkringliggende småsteder og tidligere gods som i 1920 ble inkludert i Berlin.

Spandaus bydelsområde ble etter andre verdenskrig en del av den britiske okkupasjonssektoren i Vest-Berlin, frem til 1990. I Spandaus utkanter ble det foretatt grensejusteringer mot den sovjetiske okkupasjonssektoren i 1945. Målet var å få Gatow flyplass, som del av den britiske sektor. I bytte avsto britene vestre del av bydelen Staaken *(Staaken-West)* til den sovjetiske sektor, slik at den senere Berlinmuren kom til å skille dette område fra Vest-Berlin.

Etter andre verdenskrig opprettet de allierte okkupasjonsmaktene i 1947 Spandau-fengselet for krigsforbrytere. Fengselet ble revet etter at den siste fangen, Rudolf Hess, døde i 1987.

Staaken-West var frem til 1990 en selvstendig kommune i DDR. Ved To-pluss-fire-avtalen om Tysklands gjenforening ble det bestemt at Staaken-West skulle bli en del av bydelsområdet Spandau i Berlin.

I motsetning til andre bydeler ble ikke Spandau slått sammen med noen andre bydeler etter forvaltningsreformen i 2001

## Geografi
Den vesentligste del av Spandau ligger ved elven Havels bredd. Spandau var før innlemmelsen i Berlin en selvstendig by. Den ble grunnlagt ved sammenløpet av Havel og Spree. Bydelen grenser til Brandenburg, Landkreis Oberhavel, Landkreis Havelland og Potsdam.

## Ortsteiler
Bydelen Spandau er inndelt i ni ortsteiler.

## Referanser


## Eksterne lenker
*
Le Cordon Bleu

**Le Cordon Bleu** (fransk for «blått bånd») er en internasjonal kjede av kulinariske skoler som underviser i fransk kokekunst.

Skolene stammer fra ''L'Ordre des Chevaliers du Saint Esprit'', en fransk ridderorden etablert i 1578. Hvert medlem ble tildelt Korset av Den hellige ånd, som hang i et blått bånd. Ordenen ble kjent for sine ekstravagante og luksuriøse banketter, som fikk navnet *cordon bleu*. Bankettene tok slutt med den franske revolusjon, men navnet forble synonymt med ypperlig matlaging.

Navnet ble tatt i bruk av det kulinariske tidsskriftet *La Cuisiniere Cordon Bleu*, grunnlagt tidlig på 1800-tallet. Tidsskriftet begynte å tilby spesielle undervisningstimer av noen av de beste kokkene i Frankrike. Dette vokste til å bli en kulinarisk skole som åpnet i Paris i 1895 og som snart ble en av de mest prestisjetunge kulinariske skolene i verden.

I 1990 ble skolen internasjonal da den åpnet en avdeling i London. Senere har det kommet avdelinger i Adelaide, Sydney, Seoul, Ottawa, Tokyo, Lima og flere byer i USA. Totalt studerer 12&nbsp;000 elever ved *Cordon Bleu*-skoler hvert år.

## Eksterne lenker
*
Steglitz-Zehlendorf

**Steglitz-Zehlendorf** er den sjette administrative bydel i Berlin. Inntil forvaltningsreformen i 2001 var Steglitz og Zehlendorf egne bydeler. Begge bydelene lå i det tidligere Vest-Berlin.

Steglitz-Zehlendorf er Berlins mest velstående bydel, og omfatter flere villaområder. Bydelen er kjennetegnet ved høy gjennomsnittsinntekt, lav arbeidsløshet og en gjennomsnittsalder som er noe høyere enn gjennomsnittet for byen. Dahlem, områdene ved sjøene og skogene i Zehlendorf, og i villakolonien Lichterfelde vest hører til de dyreste boligområdene i Berlin.

I bydelen ligger Prinz-Friedrich-Leopold-Kanal.

## Delbydeler

Bydelen er inndelt i sju delbydeler (tysk: ortsteil).

## Utdanning
Freie Universität Berlin ligger i Dahlem.

## Referanser
Treptow-Köpenick

**Treptow-Köpenick** er den niende av Berlins tolv administrative bydeler. Med 18,9 % av Berlins areal er Treptow-Köpenick den største med hensyn til flateinnhold. 

## Historie
Forvaltningsreformen i 2001 resulterte at de tidligere bydelene Treptow og Köpenick ble slått samme til den nåværende Treptow-Köpenick. Både Treptow og Köpenick lå før Tysklands gjenforening i det tidligere DDR.

## Befolkning og geografi
Treptow-Köpenick har den laveste befolkningstetthet av alle Berlins bydeler. Sammenliknet med Tysklands 84 storbyer har bydelen et befolkningsantall som ville gitt den en 32.-plass foran Kiel og Magdeburg. Bydelen har 15 ortsteiler.

### Beliggenhet
Bydelen ligger sørøst i Berlin. Treptow-Köpenick er Berlins mest vann- og skogrike bydel med 36,4 % av arealet bestående av vann og innsjøer (som Müggelsee) og 43 % skog (som Müggelberge).

## Infrastruktur

Berlins lengste gate kalt Adlergestell (11,9 kilometer) går gjennom bydelen. I Alt-Treptow finnes de såkalte Treptowers som er Berlins høyeste kontorbygg med 31 etasjer.

## Severdigheter

Barokkslottet Köpenick med park, ligger sørøst i bydelen. Slottet inneholder en del av Berlins kunstindustrimuseum. Den store Treptowparken med det det sovjetiske krigsminnesmerket finnes i Alt-Treptow, nordvest i bydelen. I Bohnsdorf finnes boligkvarteret Gartenstadt Falkenberg som fra 2008 ført på UNESCOs liste over verdens kulturarv, forøvrig som en del av Modernistiske boligområder i Berlin. I ortsteilen Oberschöneweide finnes friluftscenen Kindl-Bühne Wuhlheide og Volkspark Wuhlheide.

## Treptow-Köpenick i [[folklore]] og kunst
Uttrykket Køpenickiade som er synonymt med «lureri», stammer fra historien om skomakeren Wilhelm Voigt (1849-1922) som var arrestert og dømt for en rekke lovbrudd som tyveri, bedrageri og falsk forklaring. Berømt ble han for sin foretaksomhet 16. oktober 1906 da han forkledde seg som kaptein i hæren, og fulgt av en tropp soldater han hadde rekruttert i Tegel og lurt til å følge seg, lyktes i å arrestere selveste borgermesteren i Köpenick og sikre seg byens pengekasse med 4&nbsp;000 *[[tysk mark|Mark]]*. Han instruerte soldatene i å holde vakt i en time, og fikk dermed tid til å kle seg om i sivilt antrekk og forsvinne med pengene.

## Referanser


## Eksterne lenker
*
Arrestforvarer

**Arrestforvarer** er ansatt i Politi- og lensmannsetaten. Arrestforvarerens oppgaver omfatter vakthold i politiets arrest, fangetransport og vakthold i rettssaler. Arrestforvarere har begrenset politimyndighet.

:«Formalkravet til arrestforvarere er videregående skole og plettfri vandel. Før Politihøgskolen ble opprettet i 1992, var det egne kurs av 6 – 8 ukers varighet som grunnopplæring for arrestforvarere, og det var obligatorisk å gjennomføre kurset i løpet av en viss periode. Politihøgskolen tilbyr i dag en 6-måneders utdanning for ansatte i politiet med begrenset politimyndighet (arrestforvarere, grensekontrollører, transportledsagere). Utdanningen skal gi økt innsikt i egen rolle og funksjon slik at man er i stand til å utføre sine oppgaver på en reflektert og kunnskapsbasert måte der hensynet til rettssikkerhet og personvern ivaretas.»NOU 2009:12 Et ansvarlig politi 

Det finnes ingen spesifikk utdannelse som arrestforvarer, men ofte ansettes personer med utdanning og erfaring fra helsevesen, politiet, forsvaret, kriminalomsorgen, vakt- og sikkerhetsbransjen og andre relevante fagområder. Etatsutdannelsen er felles for alle ansatte i politietaten med begrenset politimyndighet og er et kurs på 15 studiepoeng i regi av Politihøgskolen; herunder arrestforvarere, grensekontrollører, utlendingskontrollører, transportledsagere, personell ombord i Varangervekteren og andre sivilt ansatte.

Ved noen politidistrikt har arrestforvarerne utvidet ansvarsområde utover arresttjeneste som eks. operatører ved operasjonssentralen, forvaltningmessige gjøremål som eksempelvis passutstedelse, sentralbordtjeneste, signaleringsarbeid (foto/fingeravtrykk/DNA) og mottak av anmeldelser. Arrestforvarere har utvidet ansvarsområde ved Haugaland og Sunnhordland, Hordaland og Troms politidistrikter.

Ved Oslo politidistrikt er det over 90 stillingshjemler som arrestforvarere. Arrestforvarere drifter sentralarresten i politidistriktet, noe som omfatter sikkerhet, forpleining, foto- og fingeravtrykk med mer. Videre har arrestforvarergruppen ansvaret for fremstillinger av personer i politiets varetekt til lege og rettsmøter og videre.

Oslo politidistrikt bistår særorganer som Kripos og Økokrim, samt politienheten PST i forbindelse med slike fremstillinger. Flere tusen fangetransporter gjennomføres årlig, med bil og fly. Arrestforvarere i Oslo benyttes til vakthold på personer innlagt på sykehus, dersom de er i politiets varetekt eller helsevesenet anmoder om bistand. Videre er det noe bistand til tvangsinnleggelse etter *Lov om etablering og gjennomføring av psykisk helsevern* når helsevesenet ber om politiets bistand.

## Referanser
Marzahn-Hellersdorf

**Marzahn-Hellersdorf** er en administrativ bydel i Berlin. Inntil forvaltningsreformen i 2001 var Marzahn og Hellersdorf egne bydeler. Begge bydelene lå i tidligere Øst-Berlin.

## Ortsteiler
Marzahn-Hellersdorf er inndelt i fem ortsteiler.

## Referanser
Norske Rasekattklubbers Riksforbund

**Norske Rasekattklubbers Riksforbund** (NRR) ble stiftet i 1963 og er en sammenslutning av rasekattklubber i Norge som organiserer en rekke nasjonale rasekattforbund. Forbundet er tilsluttet det internasjonale forbundet Fédération Internationale Féline (FIFé).

NRR gir ut fagtidsskriftet *Aristokatt*.

## Anerkjente katteraser
Per 2025 anerkjenner NRR 50 katteraser.

## Referanser


## Eksterne lenker
* 
*
Liste over katteraser

**Liste over rasekatter** som organiseres av internasjonale stambokregistere. Nasjonale stambokregistre er som oftest tilsluttet ett av de internasjonale registrene. Listene over katteraser er ikke nødvendigvis komplett.

## FIFe rasekatter
Fédération Internationale Féline (FIFe) er internasjonalt stambokregister for rasekatter. Norske Rasekattklubbers Riksforbund (NRR) er tilsluttet FIFe, som per desember 2015 anerkjenner 42 katteraser (43 fra januar 2016).

## WCF rasekatter
World Cat Federation (WCF) er internasjonalt stambokregister for rasekatter, med hovedkontor i Essen i Tyskland. 

## CFA rasekatter
Cat Fanciers' Association (CFA) er internasjonalt stambokregister for rasekatter, med hovedkontor i Manasquan, New Jersey, USA.

## TICA rasekatter
The International Cat Association (TICA) er internasjonalt stambokregister for rasekatter, med hovedkontor Harlingen i Texas, USA.

## Referanser
Michael Frater

**Michael Frater** (født 6. oktober 1982 i Manchester, Jamaica) er en jamaikansk friidrettsutøver.

Frater debuterte i internasjonal sammenheng under junior-VM 2000 i Santiago de Chile, der han kom på femteplass på 100 meter og på 4&nbsp;x&nbsp;100&nbsp;m stafett.

I Paris debuterte Frater i friidretts-VM i 2003, men ble slått ut allerede i kvartfinalen. Året etter deltok han i OL i Athen, der han ble slått ut i semifinalen.

Det foreløpige høydepunktet i Fraters karriere kom under VM 2005 i Helsingfors, der han overraskende løp inn til sølvmedalje på 100 meter, etter den amerikanske OL-vinneren Justin Gatlin.

Etter OL i Beijing i 2008 ble Frater utnevnt til offiser av Utmerkelsesordenen.

Den 25. januar 2017 ble laget fra Jamaica fratatt gullmedaljene på 4 x 100 meter fra Sommer-OL 2008 i Beijing fordi Nesta Carter hadde testet positiv på det forbudte stoffet metylheksanamin.

## Referanser


## Eksterne lenker
*